|  |  |
| --- | --- |
|  |  |
| Lauri Lokko  Inseneribüroo Urmas Nugin OÜ  Turu 30  51014 TARTU  lauri@ibun.ee | Teie 27.01.2016 e-kiri  Meie 17.03.16 nr 15-2/16-00037/166 |

**Nõusolek Veriora vallas Leevi külas Leevi elektrijaama, Paisu, Leisi ning Tammi kinnistutel riigitee kaitsevööndis kehtivatest piirangutest kõrvale kaldumiseks**

Olete esitanud Maanteeametile nõusoleku saamiseks Põlva maakonnas Veriora vallas Leevi külas riigitee nr 18110 Rosma-Tiike-Leevi (edaspidi riigitee) km 16,57-16,60 kaitsevööndis paiknevatele Leevi elektrijaama (katastritunnusega 87901:004:0149), Paisu (katastritunnusega 87901:004:0108), Leisi (katastritunnusega 87901:004:0952) ja Tammi (katastritunnusega 87901:004:0148) kinnistutele kavandatud Leevi hüdroelektrijaama pealevoolukanali rekonstrueerimise projekti.

Projekti eesmärgiks on Võhandu jõel asuva Leevi hüdroelektrijaama pealevoolukanali rekonstrueerimine. Rekonstrueerimise käigus ehitatakse uus pealevoolukanal koos avariiülevoolu, veeharde ja sulgemisvarjadega.

Lähtuvalt EhS § 70 lg 3 anname nõusoleku riigitee kaitsevööndis kehtivast EhS § 70 lg 2 p 2 tulenevast piirangust kõrvalekaldumiseks vastavalt Inseneribüroo Urmas Nugin OÜ poolt koostatud tööle nr IB 32/2015 *„Leevi hüdroelektrijaama pealevoolukanali rekonstrueerimine. Põhiprojekt.“* (edaspidi projekt)*.*

Juhime tähelepanu, et projekti realiseerimisel tuleb arvestada alljärgnevate asjaoludega:

1. Projekt tuleb kooskõlastada riigitee alusel maal paiknevate tehnovõrkude valdajatega, kõigi huvitatud isikute ja ametkondadega (näiteks looduskaitseala, muinsuskaitse piirangud, maaparandusehitised).
2. Tööde teostamise järgselt ei tohi halveneda sademevete ärajuhtimine riigitee katetelt, muldkehast, riigiteealuselt maalt ja riigitee kaitsevööndist.
3. Tööde teostamisega ei tohi kahjustada olemasolevat Leevi silda nr 827.
4. Enne tööde algust tuleb olemasolev Leevi sild ülesse pildistada ja filmida koos töid kontrolliva omanikujärelevalve ja Maanteeameti esindajaga. Sillal tuleb fikseerida, dokumenteerida kõik praod ja olemasolevad vigastused, et vajadusel oleks tõendatud tööde käigus tekitatud vigastused.
5. Kõik sillal esinevad puudused, praod, vigastused, mis ei ole eelnevalt fikseeritud, peab vaidluse korral töövõtja parandama oma kuludega vastavalt kehtivatele seadustele, standarditele ja Maanteeameti kodulehel leitavatele normidele.
6. Tööde teostamise järgselt tuleb riigiteega külgnev ala korrastada ning taastada riigitee katted ja muldkeha nõlvad.
7. Riigitee alusel maal tööde teostamisel juhinduda Majandus- ja taristuministri 03.08.2015 määrusest nr 101 „Tee ehitamise kvaliteedi nõuded“.
8. Vastavalt EhS § 72 lg 2 on tee kaitsevööndi maa kinnisasja omanik kohustatud lubama kõrvaldada nähtavust piirava istandiku, puu, põõsa või liiklusele ohtliku rajatise, mistõttu ehitiste ehitamisel peavad olema tagatud Majandus- ja taristuministri 5.08.2015 määruse nr 106 „Tee projekteerimise normid“ lisas „Maanteede projekteerimisnormid“ toodud nõuded külgnähtavuse ja ristumiskoha nähtavuskolmnurga kohta.
9. Materjalide veod korraldada olemasolevate juurdepääsuteede kaudu.
10. Projekti realiseerimisel tuleb vältida pinnase (muda, kruus jms) kandumist riigiteele. Vajadusel näha ette vastavaid leevendavaid meetmeid, näiteks sõidukite puhastamine enne riigiteele sõitmist.
11. Maanteeameti ja Leevi HPP OÜ vahel on varasemalt sõlmitud kokkulepe tehnovõrgu ja –rajatise ehitamiseks ja talumiseks. Käesoleva projektiga muutub kokkuleppes toodud kasutusala suurus ning seetõttu palume esitada Maanteeameti Teemaa osakonnale varasema kokkuleppe muutmise taotlus koos projekti järgse kasutusala plaaniga.
12. EhS § 70 lg 2 p 1 kohaselt ei tohi ehitus- ega muu tegevus kaitsevööndis ohustada riigiteed või selle korrakohast kasutamist. Ehitise ehitamiseks tuleb huvitatud isikul koostada liikluskorralduse skeem (vastavalt [liiklusseaduse](https://www.riigiteataja.ee/akt/dyn=115072015005&id=123032015119!pr7b1lg4) § 71 lõike 4 alusel kehtestatud Majandus- ja taristuministri 13.07.2015 määrusele nr 90 Liikluskorralduse nõuded teetöödel) ning esitada see enne ehitustööde algust kooskõlastamiseks Maanteeametile (info@mnt.ee). Töödega võib alustada siis, kui liikluskorraldusskeem on kooskõlastatud ja on esitatud tehtavate tööde ajagraafik e-mailile [info.louna@mnt.ee](mailto:info.louna@mnt.ee). Tööde alustamisest teavitada Maanteeametit kirjalikult 7 päeva ette.
13. Projekti realiseerimiseks tuleb huvitatud isikul taotleda kohalikult omavalitsuselt ehitusluba vastavalt majandus- ja taristuministri 19.06.2015 määrusele nr 67 „Teatiste, ehitus- ja kasutusloa ja nende taotluste vorminõuded ning teatiste ja taotluste esitamise kord”. Palume kohalikul omavalitsusel EhS §42 lg7 p2 alusel esitada ehitusluba Maanteeametile arvamuse avaldamiseks.

Käesolev nõusolek kehtib 2 aastat väljastamise kuupäevast.

Lugupidamisega

(allkirjastatud digitaalselt)

Marten Leiten

planeeringute menetlemise talituse juhataja

Lisa: AS-1 Leevi HEJ kanali asendiplaan (1 fail)

Anni Luht 509 0807, [Anni.Luht@mnt.ee](mailto:Anni.Luht@mnt.ee)

Priit Veeroja 5400 5358, [Priit.Veeroja@mnt.ee](mailto:Priit.Veeroja@mnt.ee)